
ΔΙΕΘΝΕΣ ΠΑΝΕΠΙΣΤΗΜΙΟ ΤΗΣ ΕΛΛΑΔΟΣ
ΣΧΟΛΗ ΟΙΚΟΝΟΜΙΑΣ, ΔΙΟΙΚΗΣΗΣ ΚΑΙ ΝΟΜΙΚΩΝ ΕΠΙΣΤΗΜΩΝ

ΣΠΟΥΔΕΣ ΓΙΑ ΤΗΝ ΑΠΟΚΤΗΣΗ
ΔΙΔΑΚΤΟΡΙΚΟΥ ΔΙΠΛΩΜΑΤΟΣ
ΣΤΗ ΔΙΑΧΕΙΡΙΣΗ ΛΕΙΤΟΥΡΓΙΩΝ ΚΑΙ ΤΕΧΝΟΛΟΓΙΑΣ

1. Η Σχολή Οικονομίας, Διοίκησης και Νομικών Επιστημών του Διεθνούς Πανεπιστημίου της Ελλάδος καλεί υποψήφιους που ενδιαφέρονται για την απόκτηση Διδακτορικού Διπλώματος στις παρακάτω ερευνητικές περιοχές:
· Σχεδιασμός και μοντελοποίηση (προσομοίωση) συστημάτων και υπηρεσιών υγείας (Designing and modelling healthcare systems and services)
ή
· Ανάπτυξη επιχειρηματικών παιχνιδιών σχετικά με την διαχείριση λειτουργιών (Developing serious business games in operations management)
ή
· Εξόρυξη γνώσης από βάσεις δεδομένων στα αντικείμενα των Business Analytics (Data Mining in Business Analytics)

2. Στη Σχολή γίνονται δεκτοί κάτοχοι Μεταπτυχιακού Διπλώματος Ειδίκευσης (Μ.Δ.Ε.), από ΑΕΙ της ημεδαπής ή της αλλοδαπής σε γνωστικό αντικείμενο, που κατά την κρίση της αρμόδιας Επιτροπής της Σχολής Οικονομίας, Διοίκησης και Νομικών Επιστημών του Διεθνούς Πανεπιστημίου της Ελλάδος αντιστοιχεί στο αντικείμενο και την ποιότητα σπουδών της Σχολής.

3. Οι υποψήφιοι θα πρέπει να υποβάλουν το αργότερο μέχρι 2 Απριλίου 2016 τα παρακάτω δικαιολογητικά στη Γραμματεία της Σχολής Οικονομίας, Διοίκησης και Νομικών Επιστημών:

· Αίτηση στην οποία προσδιορίζεται το προτεινόμενο αντικείμενο της Διδακτορικής Διατριβής  που θα εκπονηθεί
· Φωτοαντίγραφο πτυχίου και Μ.Δ.Ε. (Master's). Στην περίπτωση που ο υποψήφιος δεν κατέχει Μ.Δ.Ε. κατά την υποβολή των δικαιολογητικών, ο υποψήφιος εφόσον επιλεγεί θα πρέπει να προσκομίσει βεβαίωση περάτωσης του Μ.Δ.Ε. κατά την έναρξη των σπουδών διδακτορικού 
· Βεβαίωση ισοτιμίας από το ΔΟΑΤΑΠ ή τ. ΔΙΚΑΤΣΑ (www.doatap.gr) για τους Έλληνες υποψήφιους, των οποίων οι τίτλοι σπουδών προέρχονται από πανεπιστημιακές σχολές της αλλοδαπής. Οι αλλοδαποί υποψήφιοι θα πρέπει να είναι απόφοιτοι προγραμμάτων σπουδών Ιδρυμάτων τα οποία περιλαμβάνονται στη λίστα εγγεγραμμένων Ιδρυμάτων UK NARIC https://www.naric.org.uk/naric/
· Πλήρες βιογραφικό σημείωμα, που θα περιλαμβάνει στοιχεία για τις σπουδές, την ερευνητική ή την επαγγελματική δραστηριότητα, τις πιθανές επιστημονικές εργασίες και τα ενδιαφέροντα του  υποψηφίου
· Έκθεση σχεδίου έρευνας σε ένα από τα 3 προτεινόμενα θέματα 
· Άριστη γνώση της Αγγλικής γλώσσας (επίπεδο Γ2/C2)
· Δύο συστατικές επιστολές
· Δήλωση του Ν. 1599/86 ότι δεν είναι εγγεγραμμένοι σε Πρόγραμμα Μεταπτυχιακών ή Διδακτορικών Σπουδών άλλου Τμήματος

Το Διεθνές Πανεπιστήμιο της Ελλάδος θα εξετάσει το ενδεχόμενο χορήγησης ανταποδοτικής υποτροφίας στις περιπτώσεις ακαδημαϊκής αριστείας και υπό την προϋπόθεση ότι δικαιολογείται από το δηλωθέν ατομικό εισόδημα του/ης υποψηφίου/ας. Θα προτιμηθούν οι υποψήφιοι που ενδιαφέρονται για πλήρη φοίτηση στο πλαίσιο της εκπόνησης της διδακτορικής τους διατριβής.

Για περισσότερες πληροφορίες οι ενδιαφερόμενοι μπορούν να απευθυνθούν στη Γραμματεία της  Σχολής Οικονομίας, Διοίκησης και Νομικών Επιστημών, 14ο χλμ. Θεσσαλονίκης – Νέων Μουδανιών, 57001 Θέρμη, Θεσσαλονίκη. Τηλ: 2310 807524, e-mail infoseba@ihu.edu.gr ή να επισκεφθούν την ιστοσελίδα της Σχολής (www.econ.ihu.edu.gr).

